George McClellan

**George Brinton McClellan** (Philadelphia, 3.12. 1826. - Orange, New Jersey, 29.11. 1885.), američki general i političar. Glavni zapovjednik vojske Sjedinjenih Američkih Država, odnosno **Unije** ili **Sjevera**, u prve dvije godine, 1861 i 1862, Američkog građanskog rata.

Rođen u Philadelphiji, McClellan je najprije pohađao Sveučilište u Pennsylvaniji, a zatim je prešao na Vojnu akademiju West Point. Diplomirao je na West Pointu 1846, kao 2. u klasi. Isprva je dodijeljen u vojni rod inžinjerije. Služio je u Američko-meksičkom ratu, 1846-1848, pod zapovjedništvom Winfield Scotta. 1848-1851 predavač je vojne inžinjerije na West Pointu.1855-1856 bio je kao promatrač u Krimskom ratu proučavajući najmoderniji europski način ratovanja. 16. siječnja 1857. McClellan napušta vojsku i počinje se baviti, kao inžinjer, izgradnjom cesta.

## [[Američki građanski rat]]
Po izbijanju građanskog rata, 1861., vraća se u vojnu službu. Prvo je dobio zapovjedništvo vojske u državi Ohio. Prvi borbeni zadatak je bila okupacija zapadnog dijela države Virginia, koja je htjela ostati u Uniji. McClellan je porazio vojsku Konfederacije u dvije manje bitke i postao poznat u cijeloj zemlji kao **Young Napoleon of the West** (*Mladi Napoleon zapada*).

Nakon teškog poraza Unije u prvoj bitci kod Bull Runna, 21.srpnja 1861., predsjednik Abraham Lincoln je McClellana unaprijedio u zapovjednika Army of the Potomac, 26. srpnja 1861. To je bila velika vojska Unije koja se nalazila u blizini glavnog grada, Washingtona. McClellan je ubrzo povećao borbeni moral i vojnu disciplinu. 1. studenog 1861. McClellan je, nakon što je Winfield Scott otišao u mirovinu, postao vrhovni vojni zapovjednik vojske Unije.

Početkom 1862 počelo je rasti nestrpljenje jer je McClellan odbijao s vojskom krenuti u napad jer je tvrdio da vojska nije još potpuno spremna. Lincoln je požurivao McClellana da napadne i ovaj je krenuo prema Richmondu, Virginia s jugoistoka. Ovaj vojni pohod je poznat kao Peninsular kampanja, 4. travnja - 1. srpnja 1862. Prva faza kampanje završila je velikom i neodlučnom bitkom kod Seven Pinesa, 31. svibnja-1. lipnja 1862., između McClellana i Josepha Egglestona Johnstona. Johnston je bio teško ranjen pa ge je zamjenio Robert Edward Lee. Iako se McClellan približio Richmondu na samo nekoliko kilometara nije ga uspio zauzeti. Nakon niza krvavih okršaja poznatih kao sedmodnevna bitka, 25. lipnja - 1. srpnja 1862., McClellan se povukao. Iako nije bio niti jednom direktno poražen u bitci, zapravo je postigao i nekoliko manjih pobjeda, McClellan je od Lincolna bio žestoko kritiziran zbog nedostatka agresivnosti i precjenjivanja snage neprijatelja. Kada se približio Richmondu na samo nekoliko kilometara, McClellan je za 2 do 3 puta precijenio snagu neprijatelja.

Lincoln je bio odlučan da smijeni McClellana pa osniva novu vojsku, dijelom McClellanove ljude a dijelom nove kojima je zapovijedao general John Pope. Pope je krenuo na Richmond sa sjeveroistoka ali je doživio poraz od Leeja u drugoj bitci kod Bull Runna, 29.-30. kolovoza 1862. Lee je tada krenuo s vojskom prema državi Maryland koja je bila na strani Unije ali je bila i robovlasnička.
2. rujna 1862. Lincoln je postavio McClellana za zapovjednika nad vojskom Johna Popa. McClellan je s vojskom krenuo u susret Leeju.Iako je čuo vijesti da je Lee vojsku poslao u dva smjera McClellan se nije požurio prije nego se vojska Konfederacije ponovno spoji. Da spriječi Leejev ulazak u Maryland, čime bi bio ugrožen i Washington, McCellan je napao Leeja u bitci kod Antietama, 17. rujna 1862. McClellan je prisilio Leeja na povlačanje ali nije krenuo u potjeru za njim, a u toku bitke nije angažirao sve snage već je držao golemu rezervu.5. studenog 1862. McClellan je smijenjen s dužnosti zapovjednika. Dužnost je preuzeo general Ambrose Everett Burnside, 9. studenog. McClellan nikada više nije zapovijedao vojskom.

McClellan se bio predsjednički kandidat Demokratske stranke na američkim predsjedničkim izborima 1864 za predsjednika Sjedinjenih Američkih Država, ali je poražen od Abrahama Lincolna. 1878-1881. bio je guverner države New Jersey.

## Vanjske veze

* McClellan Society 
* Georgia's Blue and Gray Trail McClellan timeline 
* Lincoln and Lee at Antietam 
* Mr. Lincoln and New York: George B. McClellan 
* National Park Service biography
* Harper's Weekly political cartoon, October 27, 1877, "All Quiet on the Hudson", McClellan caricature in the campaign for governor of New Jersey
* Marcy, Randolph B, assisted by McClellan, George B., ''Exploration of the Red River of Louisiana, in the year 1852'' hosted by the Portal to Texas History
* Biography of George B. McClellan (PDF) , New Jersey State Library
* New Jersey Governor George Brinton McClellan, National Governors Association
* "L'il Mac" George McClellan Song parody
* American Heritage on George McClellan's appointment 
* ''The Mexican War diary of George B. McClellan'' at archive.org